නාඩු සහල්, රතු කැකුළු සහල් හා සුදු කැකුළු සහල් කිලෝග්‍රෑම් එකක් සඳහා උපරිම සිල්ලර මිල රුපියල් 60/- කි.සහල් මිල ඉහළ යෑමේ ප්‍රවණතාවක් නිරීක්‍ෂණය වුවහොත් පැය 24 ක් ඇතුළත සහල් මිල පාලනයට ගෙන එන බව අමාත්‍ය ජොන්ස්ටන් ප්‍රනාන්දු මහතා ඉකුත්දා (2010-12-06) සමුපකාර හා අභ්‍යන්තර වෙළඳ අමාත්‍යාංශයේදී පැවැති මාධ්‍ය හමුවකදී පැවසූ පරිදි සහල් මිල පාලනය ඊයේ සිට ක්‍රියාත්මක කෙරේ.සහල් මිල පාලනය ඉවත් කළේ තමාගේ තනි තීරණයකින් නොවන බවත්, මෙය ආහාර සුරක්‍ෂිතතාව හා ජීවන වියදම් පාලන කමිටුවේදී සාමුහිකව ගත් තීරණයක් බවද ඇමැතිවරයා සඳහන් කළේය.උත්සව සමයේදී අනවශ්‍ය ලෙස අයුතු ලාභ ලබමින් පාරිභෝගිකයන් අපහසුතාවයට පත්කිරීමට කිසි විටකත් ඉඩ නොදෙන බවද අමාත්‍ය ජොන්ස්ටන් ප්‍රනාන්දු මහතා අවධාරණය කළේය..